CELEX: 52011PC0720
Language: lt
Date: 2011-11-10
Title: Pasiūlymas TARYBOS SPRENDIMAS dėl pozicijos, kurios atitinkamose Pasaulio prekybos organizacijos instancijose Europos Sąjungos vardu turi būti laikomasi dėl Rusijos Federacijos stojimo į Pasaulio prekybos organizaciją

|

52011PC0720

Pasiūlymas TARYBOS SPRENDIMAS dėl pozicijos, kurios atitinkamose Pasaulio prekybos organizacijos instancijose Europos Sąjungos vardu turi būti laikomasi dėl Rusijos Federacijos stojimo į Pasaulio prekybos organizaciją   /* KOM/2011/0720 galutinis - 2011/0320 (NLE) */  

	AIŠKINAMASIS MEMORANDUMAS1. PASIŪLYMO APLINKYBĖSRusijos Federacijos stojimo į PPO sąlygų apžvalgaI. ĮŽANGAPasaulio prekybos organizacijos (PPO) narės ir Rusijos Federacija pasiekė baigiamąjį derybų dėl Rusijos Federacijos stojimo į šią organizaciją sąlygų etapą. Šios derybos buvo pradėtos 1993 m., Rusijos Federacijai pateikus prašymą prisijungti prie PPO, ir truko 18 metų. Prieš išreiškiant oficialią ES paramą Rusijos Federacijos stojimui į PPO turi būti priimtas Tarybos sprendimas, kuriuo būtų patvirtinamos Rusijos Federacijos stojimo sąlygos.Toliau pateikiama stojimo sąlygų santrauka.II. RUSIJOS FEDERACIJOS STOJIMO Į PPO SĄLYGŲ SANTRAUKA PAGAL SEKTORIUSImporto tarifaiRusijos Federacijos bendroji vidutinė galutinė apribotoji norma (toliau – GAN) yra 7,6 proc.Pramonės prekių vidutinė GAN yra 7,9 proc., tačiau įvairiuose sektoriuose ji skiriasi – Informacinių technologijų susitarime (ITS) numatytiems produktams muitai iš viso netaikomi, kai kurioms prekėms taikomos mažos vidutinės normos, pvz., vaistams ir medicinos įrangai – 4,3 proc., žemės ūkio įrangai – 4,6 proc., avalynei – 5 proc., chemijos produktams ir statybos įrangai – 5,2 proc., o stiklui ir keramikos dirbiniams taikomos didžiausios vidutinės GAN (atitinkamai 11,1 proc. ir 12,2 proc.).Remiantis 2010 m. prekybos statistika, chemijos produktai, mechanizmai ir variklinės transporto priemonės – trys pagrindiniai pramonės sektoriai, kurių produkcija sudaro daugiau nei 60 proc. viso ES eksporto į Rusiją. Šiuose sektoriuose vidutinė GAN yra nuo 5,3 proc. (chemijos produktams) iki 6,5 proc. (mechanizmams ir prietaisams) bei 9,2 proc. (transporto priemonėms ir jų dalims).Žemės ūkio prekių apskaičiuota vidutinė GAN yra 11,5 proc. – didžiausios normos taikomos ryžiams (20 proc.), pieno produktams (14,6 proc.) ir augaliniams aliejams (11,4 proc.).Iš 11 327 Rusijos Federacijos prekių sąrašo tarifų eilučių 6 992 nepasieks savo GAN stojimo metu ir vėliau joms bus taikomas įgyvendinimo laikotarpis. Ilgiausias įgyvendinimo laikotarpis yra numatytas variklinėms transporto priemonėms (7 metai nuo Rusijos Federacijos įstojimo į PPO dienos) ir tam tikriems chemijos produktams bei baldams (6 metai nuo minėtos dienos).Šios vidutinės apribotosios tarifų normos labai pagrįstos, ypač palyginti su šiuo metu kitų BRIC šalių vidutinėmis apribotosiomis arba net taikomomis normomis. Pavyzdžiui, pramonės prekėms Kinija taiko 10 proc. GAN (vidutinė taikoma norma – 8,7 proc.), Brazilija - 31,4 proc. (vidutinė taikoma norma – 14,1 proc.), o Indija – 48,5 proc. (vidutinė taikoma norma – 10,1 proc.). Žemės ūkio produktams Kinija taiko 15,6 proc. apskaičiuotą vidutinę normą, o Indija – 31,8 proc.Eksporto tarifaiĮ Rusijos Federacijos prekių sąrašą įtrauktos privalomos eksporto tarifų nuolaidos ir įsipareigojimai dėl įvairių produktų, daugiausia – žaliavų, įskaitant žuvis ir jūros gėrybes, sėklas, mineralinius ir chemijos produktus, naftos ir dujų produktus, metalų rūdas ir laužą, plastiką, kailius ir odas, medieną, plaušieną, popierių, brangakmenius ir pusbrangius akmenis.PaslaugosRusijos Federacijos konkrečių įsipareigojimų dėl paslaugų sąrašas labai priimtinas ir juo Europos paslaugų teikėjams suteikiama daug prekybos galimybių. Rusija prisiims įsipareigojimų dėl galimybių patekti į rinką ir nacionalinio režimo taikymo įvairiuose paslaugų sektoriuose, įskaitant profesines, kompiuterių ir kitas verslo paslaugas, statybos, pašto ir pasiuntinių paslaugas, telekomunikacijų, naujienų agentūrų paslaugas, transporto, platinimo, aplinkosaugos, finansų (draudimo, bankininkystės ir vertybinių popierių), turizmo ir kitas su kelionėmis susijusias paslaugas. Rusija taip pat prisiėmė įsipareigojimą dėl paslaugas teikiančio įmonių personalo (fizinių asmenų) perkėlimo, verslo reikalais atvykstančių asmenų, taip pat steigiančių komercinę atstovybę.Protokole numatyti įsipareigojimaiGalutiniu daugiašaliu stojimo proceso etapu PPO narės kartu stengėsi užtikrinti, kad Rusijos Federacijos bei Rusijos Federacijos, Kazachstano Respublikos ir Baltarusijos Respublikos muitų sąjungos (toliau – MS) (tais atvejais, kai Rusija nacionalinę reglamentavimo kompetenciją yra perdavusi MS) prekybos teisės aktai, administracinės procedūros ir institucijos iš esmės atitiktų PPO taisykles ir susitarimus, susijusius įsipareigojimus įtraukdamos į Stojimo protokolą ir Darbo grupės ataskaitą. ES ypač svarbūs toliau nurodyti klausimai.Prekybos teisėsRusija įsipareigojo taikyti visus teisės aktus ir kitas priemones, susijusias su prekių importu arba eksportu, laikydamasi atitinkamų PPO steigimo sutarties nuostatų, įskaitant Susitarimą dėl importo licencijavimo tvarkos ir atitinkamas GATT nuostatas. Alkoholinių gėrimų, vaistų ir gaminių, kuriuose naudojamos šifravimo technologijos, reglamentavimo srityje Rusija sutiko per muitinio deklaravimo procedūras nereikalauti importo arba veiklos licencijų. Be to, visi PPO steigimo sutarties nuostatomis nepagrįsti leidimai ar išankstinių leidimų ir licencijavimo reikalavimai bus panaikinti ir nebus taikomi nuo Rusijos įstojimo į PPO dienos.Kainodaros politikaRusija įsipareigojo toliau taikyti esamas arba nustatyti naujas produktų ir paslaugų kainų kontrolės priemones, nepažeisdama PPO steigimo sutarties nuostatų, ir patvirtino, kad kainų kontrolės priemonės nebus taikomos prekių vidaus gamybai apsaugoti ir jomis nebus trukdoma įgyvendinti Rusijos įsipareigojimų dėl paslaugų. Dėl visų geležinkelių transporto mokesčių taikymo Rusija įsipareigojo ne vėliau kaip nuo 2013 m. liepos 1 d. importuojamiems ir eksportuojamiems produktams taikyti režimą, ne mažiau palankų nei taikomas panašiems, tiesiogiai konkuruojantiems ir pakeičiamiems produktams, vežamiems iš vienos vidaus paskirties vietovės į kitą. Dėl gamtinių dujų Rusija sutiko užtikrinti, kad gamtinių dujų gamintojai ir tiekėjai Rusijos Federacijoje veiktų remdamiesi įprastais komerciniais sumetimais ir, kalbant apie jų pramonės naudotojams tiekiamas gamtines dujas, padengtų sąnaudas, taip pat investicijų ir transportavimo, ir galėtų gauti pelno.Muitinės procedūros ir mokesčiaiDėl muitinio vertinimo Rusija įsipareigojo taikyti savo teisės aktus ir praktiką nepažeisdama PPO taisyklių. Visų pirma, prekių muitiniam vertinimui Rusija netaikys jokios formos minimalios vertės, pvz., orientacinių kainų, arba nustatytų vertinimo lentelių. Dėl konkrečių muitinės kontrolės punktų paskyrimo tam tikroms prekėms deklaruoti, įvežti arba išvežti Rusija pateikė išsamų susijusių priemonių sąrašą ir įsipareigojo nuo įstojimo dienos panaikinti PPO steigimo sutartį pažeidžiančias priemones. Rusija taip pat įsipareigojo užtikrinti, kad muitinė, taip pat muitinio įforminimo, mokesčių dydis neviršytų suteiktų paslaugų sąnaudų. Galiausiai dėl tranzito procedūrų Rusija, taikydama savo teisės aktus ir kitas su prekių (įskaitant energiją) tranzitu susijusias priemones, pvz.., reglamentuojančias prekių vežimo tranzitu keliais, geležinkeliais ir oru mokesčius ir bet kokias kitas rinkliavas ir muitinės mokesčius, susijusius su tranzitu, laikysis PPO steigimo sutarties.Techninės prekybos kliūtys (TPK)Rusija įsipareigojo užtikrinti, kad visi Rusijos Federacijos teritorijoje taikomi techniniai reglamentai, standartai ir atitikties vertinimo procedūros atitiktų PPO TPK susitarimo principus, įskaitant skaidrumo, nediskriminavimo ir nacionalinio režimo taikymo principus. Visos Rusijoje taikomos TPK priemonės, įskaitant priimtas Eurazijos ekonominės bendrijos ir MS kompetentingų įstaigų, turi atitikti PPO steigimo sutartį.Sanitarinės ir fitosanitarinės (SFS) priemonėsRusija įsipareigojo nuo įstojimo į PPO dienos visas SFS priemones rengti ir taikyti laikydamasi PPO steigimo sutarties. Visų pirma, SFS priemonės turi būti taikomos tik tiek, kiek yra būtina žmonių, gyvūnų ar augalų gyvybei ar sveikatai apsaugoti; jos turi būti pagrįstos moksliniais principais ir rizikos vertinimu bei, jei tokių yra, tarptautiniais standartais, gairėmis ir rekomendacijomis; jomis prekyba neturi būti ribojama labiau nei būtina, norint Rusijos Federacijoje užtikrinti tinkamą apsaugą, ir turi būti vadovaujamasi lygiavertiškumo principu.Su prekyba susiję intelektinės nuosavybės teisių aspektai (TRIPS)Rusija įsipareigojo nuo įstojimo į PPO dienos taikyti visas PPO TRIPS sutarties nuostatas, įskaitant įgyvendinimo užtikrinimo nuostatas, netaikydama pereinamojo laikotarpio.III. REKOMENDACIJAPateikdama Tarybai tvirtinti Rusijos Federacijos stojimo į PPO sąlygas, Komisija mano, kad tai yra ne tik darnus, bet ir plataus masto rinkos atvėrimo ir reglamentuojamojo pobūdžio įsipareigojimų rinkinys, kuris bus labai naudingas ES, Rusijos Federacijai ir jos PPO prekybos partnerėms.2011/0320 (NLE)PasiūlymasTARYBOS SPRENDIMASdėl pozicijos, kurios atitinkamose Pasaulio prekybos organizacijos instancijose Europos Sąjungos vardu turi būti laikomasi dėl Rusijos Federacijos stojimo į Pasaulio prekybos organizacijąEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnio 4 dalies pirmą pastraipą kartu su 218 straipsnio 9 dalimi,atsižvelgdama į Europos Komisijos pasiūlymą,kadangi:(1) 1993 m. birželio mėn. Rusijos Federacijos Vyriausybė pateikė prašymą prisijungti prie Pasaulio prekybos organizacijos (toliau – PPO) steigimo sutarties pagal tos sutarties XII straipsnį;(2) siekiant susitarti dėl Rusijos Federacijai ir visoms PPO narėms priimtinų stojimo sąlygų, 1993 m. birželio 16–17 d. įsteigta Rusijos Federacijos stojimo į PPO darbo grupė;(3) Sąjungos vardu Komisija vedė derybas dėl visapusiškų Rusijos Federacijos rinkos atvėrimo ir kitų reglamentuojamojo pobūdžio įsipareigojimų, atitinkančių Sąjungos poreikius ir tikslus bei Rusijos Federacijos išsivystymo lygį;(4) šie įsipareigojimai yra įtraukti į Rusijos Federacijos stojimo į PPO protokolą;(5) tikimasi, kad įstojimas į PPO turės teigiamo ir ilgalaikio poveikio ekonomikos reformų procesui ir tvariam vystymuisi Rusijos Federacijoje;(6) todėl stojimo protokolas turėtų būti patvirtintas;(7) PPO steigimo sutarties XII straipsnyje nustatyta, kad dėl stojimo sąlygų turi susitarti stojančioji šalis ir PPO, o stojimo sąlygas PPO vardu tvirtina PPO ministrų konferencija. PPO steigimo sutarties IV straipsnio 2 dalyje nustatyta, kad kai nevyksta Ministrų konferencijos susirinkimai, jos funkcijas vykdo Generalinė taryba;(8) todėl reikia nustatyti poziciją, kurios turi būti laikomasi Sąjungos vardu atitinkamose PPO instancijose – Ministrų konferencijoje arba PPO generalinėje taryboje,PRIĖMĖ ŠĮ SPRENDIMĄ:Vienintelis straipsnis1. Pozicija, kurios atitinkamose PPO instancijose Europos Sąjungos vardu turi būti laikomasi dėl Rusijos Federacijos stojimo į PPO, yra pritarti stojimui.2. Šis sprendimas įsigalioja jo priėmimo dieną.Priimta [...]Tarybos varduPirmininkas